Seid Abdulla Özenbaşlı

Seid Abdulla Özenbaşlı (1867 s., Bağçasaray - 1924 s. Aqmescit) – belli qırımtatar yazıcı, şair ve Qırımtatar Milliy Areketi erbabı. Amet Özenbaşlınıñ babasıdır.

İsmail Gaspralınıñ yaqın dostu olğan Seid Abdulla Özenbaşlı, Tercimannıñ muarrirlerindendir. Şiirleriniñ, maqaleleriniñ ve eserleriniñ çoqusı Tercimanda basıldı. Şair, aqsızlıqqa, adaletsizlikke, dinge hurafat qarıştırıluvına ve cail mollalarğa qarşı edi. Eserlerinde çarlıq Rusiyesine ve öz halqınıñ ananeviy, durğun zeiniyetine qarşı çıqıp, aktiv, dinamik yaşayışnı alğışladı.

 Eserleri 
 Ey Göñül (şiir, Terciman, 1902)
 Bağçasaray Destanı (şiir, Terciman, 1902)
 Olacaqqa Çare Olmaz (üç perdelik oyun, Bağçasaray, Terciman matbaası, 1902 (yazıldı: 1897))
 Tatarnıñ Vasiyeti; Cenaze Başında (şiirler, Yeñi Dünya, 1924)

Kategoriya:Yazıcılar
Kategoriya:Cemaat erbapları
Kategoriya:1867 senesinde doğğanlar
Kategoriya:1924 senesinde ölgenler